नई दिल्ली। बिहार मे प्राथमिक शिक्षक पद पर भर्ती क राह देख रह उम्मीदवार लेल खुशखबरी। बुधदिन सुप्रीमकोर्ट बिहार सरकार कए 34540टा पद पर प्रशिक्षित शिक्षक क भर्ती क आदेश देलक अछि। कोर्ट राज्य सरकार कए अमल क निर्देश दैत छह सप्ताह मे रिपोर्ट मंगलक अछि।
 न्यायमूर्ति अल्तमश कबीर आ न्यायमूर्ति एचएल दत्तू क पीठ बिहार मे प्राथमिक शिक्षक भर्ती विवाद मे फैसला सुनबैत कहला जे राज्य सरकार 18 आओर 23 जनवरी 2006 कए सुप्रीमकोर्ट मे प्रशिक्षित शिक्षक क भर्ती क अंडरटेकिंग देने छल। राज्य सरकार ओ अंडरटेकिंग स बाध्य अछि। कोर्ट राज्य सरकार द्वारा वर्ष 2003 क भर्ती विज्ञापन मे देल गेल 34540 रिक्ति क संख्या कए सेहो सही मानलक अछि। पीठ राज्य सरकार कए ओ विज्ञापन संख्या क आधार पर प्रशिक्षित शिक्षक क भर्ती करबाक निर्देश देलक अछि। भर्ती वरिष्ठता क आधार पर होएत। पीठ राज्य सरकार कए आदेश पर अमल करिकए छह सप्ताह मे कोर्ट कए रिपोर्ट सौंपबाक निर्देश देलक अछि। पीठ राज्य सरकार क खिलाफ दाखिल अवमानना याचिका कए एखन निस्तारित नहि केलक अछि। अवमानना याचिका लंबित अछि।
 वर्ष 2003 मे राज्य सरकार शिक्षक क 34540टा पद पर भर्ती क लेल विज्ञापन निकाललक आ आवेदन आमंत्रित केलक। विज्ञापन प्रशिक्षित आ गैर प्रशिक्षित दूनू तरह क उम्मीदवार क भर्ती क लेल छल। हाईकोर्ट गैर प्रशिक्षित शिक्षक कए भर्ती कए अनुचित ठहरा विज्ञापन अधिसूचना रद्द करि देलक आ राज्य सरकार कए प्रशिक्षित शिक्षक क भर्ती क निर्देश देलक। मामला सुप्रीमकोर्ट आयल आ सुप्रीमकोर्ट सेहो प्रशिक्षित शिक्षक क भर्ती पर अपन मुहर लगा देलक। सुप्रीमकोर्ट क आदेश क बाद सेहो बिहार सरकार शिक्षक क नियुक्ति नहि केलक। तखन याचिकाकर्ता सुप्रीमकोर्ट मे इ अवमानना याचिका दाखिल केलथि आ आदेश पर अमल करेबाक अनुरोध केलथि। सुनवाई क दौरान राज्य सरकार भर्ती मे असमर्थता जता लगातार एतबा दलील दैत रहल जे ओकरा लग प्रशिक्षित शिक्षक क भर्ती क लेल एतबा पद रिक्त नहि अछि। मुदा सुप्रीमकोर्ट ओकर इ दलील नहि मानलक आ कहलक जे राज्य सरकार स्वयं अपन विज्ञापन मे 34540 रिक्ति क गप स्वीकार करैत अछि। एहि लेल राज्य सरकार एतबा पद पर प्रशिक्षित शिक्षक क भर्ती करे। 